
JUDEŢUL BIHOR 

CONSILIUL LOCAL AL COMUNEI SÎNTANDREI 

PROCES –VERBAL

Încheiat cu ocazia şedinţei extraordinare a Consiliului Local Sîntandrei

din data de 09.01.2019
Şedinţa extraordinară a Consiliului Local Sîntandrei a fost convocată de Primar în baza Dispoziţiei nr. 1 din 07 ianuarie 2019, la şedinţă sunt prezenţi 13 consilieri din totalul de 15 consilieri în funcţie. Sunt absenți următorii consilierii: domnul consilier Mărcuș Dorin Dumitru și doamna consilier Elena Roxana Lascu. 
La şedinţă participă: primarul comunei domnul Ioan Mărcuș, secretarul comunei doamna Dorina Ilea, consilierul în cadrul aparatului de specialitate al consiliului local domnișoara Paula - Anca Torjoc, doamna Nicoleta Spătar, şef birou Finanţe Contabilitate. 

D-na secretar Dorina Ilea, precizează că hotărârea prin care d-l consilier Toader Timiș a fost ales preşedinte de şedinţă şi-a produs efectele şi se impune să se facă propuneri pentru alegerea unui nou preşedinte de şedinţă.

D-na consilier Simona Claudia Oșvat o propune pe doamna consilier Georgeta Mihalca. Nefiind alte propuneri se supune la vot propunerea d-nei Simona Claudia Oșvat, prin vot dechis, cu ridicarea mâinii, cu 13 voturi „pentru”, fără voturi împotrivă, fără abţineri, este adoptată H.C.L. nr. 1 din 09.01.2019 privind alegerea preşedintelui de şedinţă.

Preşedintele nou ales, în persoana doamnei consilier Georgeta Mihalca, preia conducerea lucrărilor consiliului şi declară deschise lucrările şedinţei, şedinţa este statutară, îndeplinindu-se cvorumul legal necesar desfăşurării acesteia.

La propunerea preşedintelui de şedinţă, se stabileşte ca modalitate de vot - votul deschis prin ridicarea mâinii.

Președintele de ședință, prezintă proiectul ordinii de zi:
1. Proiect de hotărâre privind aprobarea acoperirii definitive din excedentul bugetului local și al bugetului finanțat integral sau parțial din venituri proprii a deficitului secțiunii de dezvoltare pe anul 2018.
Inițiator: Primar Ioan Mărcuș
Proiectul ordinii de zi este supus la vot, prin vot deschis prin ridicarea mâinii și cu 13 voturi “pentru”, fără voturi împotrivă, fără abțineri, este adoptată H.C.L. nr. 02 din 09.01.2019 privind aprobarea ordinii de zi propusă pentru şedinţa extraordinară a Consiliului Local Sîntandrei din data de 09 ianuarie 2019.
Se trece la discutarea punctului de pe Ordinea de zi:

La punctul 1 dna. consilier Georgeta Mihalca președinte de ședință îi dă cuvântul d-nei Nicoleta Spătar care prezintă proiectul de hotărâre privind aprobarea acoperirii definitive din excedentul bugetului local și al bugetului finanțat integral sau parțial din venituri proprii a deficitului secțiunii de dezvoltare pe anul 2018, precizând că potrivit art.58 alin. (1) lit. c) din  Legea finantelor publice locale 273 / 2006(actualizată):

- Excedentul anual al bugetului local rezultat la încheierea exerciţiului bugetar, pe cele două secţiuni, după efectuarea regularizărilor în limita sumelor defalcate din unele venituri ale bugetului de stat prevăzute la art. 6 lit. a), a celor exceptate la art. 6 lit. b) şi a transferurilor din bugetul de stat sau din alte bugete, precum şi după achitarea plăţilor restante, se reportează în exerciţiul financiar următor şi se utilizează, în baza hotărârilor autorităţilor deliberative, astfel: 

c) pentru acoperirea definitivă a eventualelor deficite ale secţiunilor de funcţionare şi dezvoltare, după caz, la sfârşitul exerciţiului bugetar

Dna. consilier Marinela Nadia Moș, președintele Comisiei Buget Finanţe, prezintă avizul favorabil al comisiei de specialitate.

Nefiind discuții pe marginea acestui punct, dna. Consilier Georgeta Mihalca, președinte de ședință, îl supune la vot, prin vot deschis prin ridicarea mâinii și cu 13 voturi „pentru”, fără voturi „împotrivă” și fără „abțineri”, este adoptată H.C.L. nr. 3 din 09.01.2019 privind aprobarea acoperirii definitive din excedentul bugetului local și al bugetului finanțat integral sau parțial din venituri proprii a deficitului secțiunii de dezvoltare pe anul 2018.

Nefiind alte probleme la ordinea de zi, întrebări sau interpelări, preşedintele de şedinţă, doamna consilier Georgeta Mihalca, declară închise lucrările şedinţei.

